Podnjesterska (moldawsce Нистрене/Nistrene, rusce Приднестровье/Pridnjestrowje, ukrainsce Придністров'є/Pridnistrowje) je mjezynarodnje njepřipóznaty, faktisce pak njewotwisny stat we wuchodnej Europje, kotryž bě so po rozpadźe Sowjetskeho zwjazka w Podnjesterskim konflikće wot Moldawskeje wotšćěpił. Nadeńdźe so zwjetša na lěwym (wuchodnym) brjoze Dnjestra, po kotrymž je tež pomjenowana. Stolica je Tiraspol.